
CONSILIUL JUDEŢEAN
   

HOTĂRÂRE  
privind achiziționarea unui imobil-teren situat în municipiul Bistrița, str. Prundului nr. 9, în suprafață de 524 mp
                          
                                      
Consiliul Judeţean Bistriţa-Năsăud, întrunit în şedinţă ordinară în data de 28.03.2017, în prezenţa a 29 consilieri judeţeni,
Având în vedere:
- expunerea de motive nr. IX/4291/20.03.2017 a Preşedintelui Consiliului Judeţean Bistriţa-Năsăud;
- raportul comun nr. IICa/4378/21.03.2017 al Direcţiei economice, al Arhitectului șef și al Direcției administrație locală din cadrul Consiliului Județean Bistrița-Năsăud; 
- prevederile art. 3 alin. (3) din Legea nr. 213/1998 privind bunurile proprietate publică, cu modificările şi completările ulterioare;
- prevederile art. 209, art. 218, art. 557 alin. (1), art. 559, art. 859 alin. (2), art. 863 lit. d), art. 876 alin. (3)  din Legea nr. 287/2009 privind Codul civil, republicată, cu modificările şi completările ulterioare;
- prevederile art. 2 alin. (1) din Hotărârea de Guvern nr. 719/ 2016 pentru aprobarea Programului "Construcţia de locuinţe de serviciu", cu modificările şi completările ulterioare;
- prevederile Hotărârii Consiliului Județean Bistrița-Năsăud nr. 158/2016 privind aprobarea documentației tehnico-economice: Studiu de prefezabilitate ”Construire de locuințe destinate închirierii pentru tineri specialiști din sănătate” situate pe str. Prundului 16 D, Municipiul Bistrița, Județul Bistrița-Năsăud;
- prevederile Hotărârii Consiliului Județean Bistrița-Năsăud nr. 35/2017 privind aprobarea bugetului de venituri și cheltuieli al Județului Bistrița-Năsăud pe anul 2017 și a estimărilor pe anii 2018-2020;
- adresa nr. 16877/10.11.2016 a Consiliului Județean Bistrița-Năsăud, transmisă Agenției Naționale pentru Locuințe;
- adresa înregistrată la Consiliul Județean Bistrița-Năsăud sub nr. II/17887/25.11.2016 privind acordul și oferta de vânzarea a domnului Cătună Galeș Simion;
- Raportul de evaluare întocmit de Expert Evaluator ANEVAR Ing. Cristian Ionescu, înregistrat la Consiliul Județean Bistrița-Năsăud cu nr. II/19198/15.12.2016;
- extrasul de Carte Funciară nr. 76608 Municipiul Bistrița, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud cu nr. II/4358/20.03.2017;
- Certificatul de urbanism nr. 551/17.03.2017 emis de Primăria municipiului Bistrița, înregistrat la Consiliul Județean Bistrița-Năsăud cu nr. II/4335/20.03.2017;
- Nota de fundamentare nr. IICa/3719/09.03.2017 a Direcției economice și a Arhitectului şef; 
- raportul nr. IBa/4897/28.03.2017 al Comisiei de administraţie;
- raportul nr. IBa/4899/28.03.2017 al Comisiei economice;
- raportul nr. IBa/4903/28.03.2017 al Comisiei de urbanism.
În temeiul prevederilor art. 91 alin. (1) lit. c), art. 98, art. 115 alin. (1) lit. c), art. 123 alin. (1) teza a II-a din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

Art.1. Se aprobă achiziționarea unui imobil-teren, situat în municipiul Bistrița, str. Prundului nr. 9, în suprafață de 524 mp, înscris în Cartea Funciară nr. 76608 Municipiul Bistrița, identificat cu nr. cadastral: 76608, proprietate privată, în vederea dezvoltării proiectelor de investiții privind ”Construirea de locuinţe destinate închirierii pentru tinerii specialişti din sănătate” și respectiv  ”Construirea de locuințe de serviciu”.

Art.2. (1) Se constituie comisia de negociere în vederea achiziționării imobilului-teren, identificat potrivit art.1, în următoarea componență:
Preşedinte:
1. Domnul Ţintean Ioan – vicepreşedinte; 
Membri:
2. Doamna Bugnar Daniela-Florina – şef serviciu;
3. Doamna Ceuca Gabriela-Adriana – şef serviciu;
4. Domnul Ceclan-Oprea Ciprian – consilier judeţean;
5. Domnul Lăcătuş Emil – consilier judeţean.

(2) Secretariatul comisiei va fi asigurat de către:
1. Doamna Grăjdianu Marina – Consilier superior în cadrul Compartimentului administrare patrimoniu;
2. Domnul Popescu Geoff-Ghar Adrian – Consilier juridic principal în cadrul Compartimentului juridic contencios.

Art.3. Atribuțiile comisiei numită la art. 2 alin. (1) sunt:
a) stabilește data la care va avea loc ședința de negociere și transmite către ofertanți  invitaţia de participare, prin secretariatul comisiei;
b) negociază preţul de achiziție cu ofertanții, urmărind să obțină cea mai avantajoasă ofertă,  având în vedere Raportul de evaluare întocmit de Expert Evaluator ANEVAR Ing. Cristian Ionescu, înregistrat la Consiliul Județean Bistrița-Năsăud cu nr. II/19198/15.12.2016, precum și alte documente legale prezentate de proprietari;
c) stabilește preţul de achiziție al imobilului, care va fi supus aprobării consiliului județean. Încheierea contractului de vânzare-cumpărare va avea loc în baza hotărârii consiliului județean Bistrița-Năsăud de aprobare a prețului de achiziție.

Art.4. Atribuțiile secretariatului numit la art. 2 alin. (2) sunt:
a) asigură transmiterea către ofertanți a invitaţiei de participare la ședința de negociere;
b) întocmește procesul-verbal de negociere, care se semnează de către toţi membrii comisiei, de secretariat, precum și de către ofertanți;
c) asigură comunicarea actelor încheiate de membrii comisiei cu ordonatorul principal de credite și cu aparatul de specialitate al Consiliului Județean Bistrița-Năsăud.

[bookmark: _GoBack]Art.5. Se împuterniceşte domnul Florin-Grigore Moldovan, în calitate de administrator public al Județului Bistrița-Năsăud, să încheie, în numele şi pentru judeţul Bistriţa-Năsăud, contractul de vânzare-cumpărare în formă autentică.

Art.6. Cheltuielile ce privesc plata prețului de achiziție, în echivalent lei, la cursul oficial BNR din data semnării contractului de vânzare-cumpărare, precum și a taxelor notariale și a celor percepute pentru înscrierea dreptului de proprietate în cartea funciară, aferente cumpărării terenului prevăzut la art. 1, se suportă din bugetului local al județului Bistrița-Năsăud pe anul 2017.

Art.7. (1) Terenul achiziționat potrivit prevederilor prezentei hotărâri se înscrie ca bun imobil aparținând domeniului public al Județului Bistrița-Năsăud, la valoarea prevăzută în contractul de vânzare-cumpărare.
(2) Direcția administrație locală va întreprinde demersurile legale în vederea atestării apartenenței la domeniul public al județului Bistrița-Năsăud a imobilului achiziționat.
	Art.8. Prezenta hotărâre a fost adoptată cu un număr de 29 voturi « pentru ».

Art.9. Cu ducerea la îndeplinire a prevederilor prezentei hotărâri se încredinţează Direcţia economică și Direcția administrație locală din cadrul Consiliului Judeţean Bistriţa-Năsăud.

Art.10. Prezenta hotărâre se comunică de către Serviciul administrație și relaţii publice cu:
- Persoanele desemnate la art. 2;
- Direcţia economică;
- Direcția administrație locală;
- Direcţia tehnică, investiţii, lucrări publice;
- Arhitectul-șef al județului;
- Instituţia Prefectului - judeţul Bistriţa-Năsăud.



PREŞEDINTE,
EMIL RADU MOLDOVAN
						






               		                                                          Contrasemnează:
       SECRETARUL JUDEŢULUI,
                MICA OPREA

